กรุงเทพมหานครชวนเที่ยวงานลอยกระทง รณรงค์ 1 กระทง 1 ครอบครัว และห้ามจุดพลุ ดอกไม้เพลิง ฝ่าฝืนมีโทษตามกฎหมาย
กรุงเทพมหานครชวนเที่ยวงานลอยกระทง รณรงค์ 1 กระทง 1 ครอบครัว และห้ามจุดพลุ ดอกไม้เพลิง ฝ่าฝืนมีโทษตามกฎหมายพล.ต.อ.อัศวิน ขวัญเมือง ผู้ว่าราชการกรุงเทพมหานคร แถลงข่าว การจัดงานลอยกระทงกรุงเทพมหานคร ประจำปี 2562 กล่าวว่า กรุงเทพมหานครกำหนดจัดงานเทศกาลลอยกระทง เพื่ออนุรักษ์และสืบสานประเพณีไทย ซึ่งกรุงเทพมหานครได้บูรณาการความร่วมมือภาครัฐ ในการดูแลความปลอดภัยของประชาชนและนักท่องเที่ยวทั้งชาวไทยและชาวต่าวชาติ โดยร่วมกับสำนักงานตำรวจแห่งชาติ ตำรวจท่องเที่ยว กรมเจ้าท่า หน่วยลาดตระเวนทางน้ำ เจ้าหน้าที่เทศกิจและหน่วยงานอื่นๆ ที่เกี่ยวข้อง ไว้คอยดูแลความปลอดภัยอย่างใกล้ชิด พร้อมทั้งมีการรณรงค์ให้ใช้ 1 กระทง 1 ครอบครัวเพื่อเป็นการรักษาสิ่งแวดล้อมและลดประมาณขยะ และขอความร่วมมือประชาชนห้ามจุดพลุ ประทัดและปล่อยโคมลอย หากฝ่าฝืนมีโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับโดยปีนี้กรุงเทพมหานคร กำหนดให้มีพื้นที่จัดงานหลัก ได้แก่ บริเวณสะพานพระราม 8 ฝั่งธนบุรี เขตบางพลัด และบริเวณคลองโอ่งอ่าง ช่วงสะพานหัน และยังได้เปิดสวนสาธารณะของกรุงเทพมหานคร จำนวน 30 แห่ง เพื่อให้ประชาชนได้เข้าไปลอยกระทงได้จนถึงเวลา 24.00 น.